Helle Thorning-Schmidt

Helle Thorning-Schmidt (født 14. desember 1966 i Rødovre) er en dansk tidligere politiker (S). Hun var Socialdemokraternes formann 2005–2015 og Danmarks første kvinnelige statsminister 2011–2015. Thorning-Schmidt har vært medlem av Folketinget siden 2005, etter å ha vært medlem av Europaparlamentet 1999–2004. Hun ble toppsjef i Save the Children i april 2016, etter å ha avsluttet sin politiske karriere i januar 2016.


== Liv og virke ==


=== Bakgrunn ===
Helle Thorning-Schmidt er utdannet cand.scient.pol. i statsvitenskap fra Københavns Universitet fra 1994. Hun studerte ved Europa-colleget i Brugge i Belgia fra 1992 til 1993, og tok mastergrad i europeiske politiske og administrative studier der.


=== Politiker ===
Thorning-Schmidt var medarbeider for de sosialdemokratiske medlemmer i Europaparlamentet 1994–97, og arbeidet som konsulent for dansk LO 1997–1999. Hun var medlem av Europaparlamentet fra 1999 til 2004, og ble innvalgt på Folketinget i 2005. I 2005 ble hun også valgt til formann for Socialdemokraterne, som etterfølger etter Mogens Lykketoft. Hun ble betraktet som høyrefløyens kandidat til formannsvervet. På grunn av sin eksklusive klesstil ble hun omtalt i media som «Gucci-Helle».Thorning-Schmidt er gift med Stephen Kinnock, sønn av tidligere leder for det britiske arbeiderpartiet og EU-kommissær Neil Kinnock og Glenys Kinnock, som var regjeringsmedlem i Storbritannia. De møttes da de studerte ved Europa-kollegiet.


=== Statsminister ===
3. oktober 2011 utnevnte Dronning Margrethe II regjeringen Helle Thorning-Schmidt. I sin åpningstale den 4. oktober varslet den nye statsminister en grønn politik, men understreket også at den økonomiske politikk skulle skape balanse på statsbudsjettet. Det skulle derfor ikke komme på tale med ufinansierte offentlige utgifter.
I sin første nyttårstale 1. januar 2012 proklamerte hun at de fete år var forbi og nå kom de magre, og krevde at enhver gjorde sitt for å leve opp til de nye tider, og hun vendte seg mot bedrageri i samfunnet. Der er ingen fribilletter, sa hun.I februar 2014 valgte Socialistisk Folkeparti (SF) å tre ut av regjeringen. Deretter dannet Thorning-Schmidt sin annen regjering bestående av ministre fra Socialdemokraterne og Radikale Venstre. Denne konstellasjon var fra 3. februar 2014 til 28. juni 2015 Danmarks regjering. 
Ved folketingsvalget den 18. juni 2015 ble det et nytt flertall i Folketinget, og Thorning-Schmidt meddelte sin avgang på valgnatten. Den 19. juni gikk hun til dronningen og meddelte formelt regjeringens avgang. Hun fortsatte som statsminister for et forretningsministerium inntil den 28. juni 2015, da hennes regjering ble avløst an en ny Venstre-mindretallsregjering.
Den tidligere danske statsministeren gikk, i motsetning til sine nordiske kollegaer, inn for å støtte USA mht. et militært angrep på Syria uten et FN-mandat.


== Bibliografi ==
Brøndum, Tine Aurvig (red.) (2002). Forsvar for fællesskabet (dansk). Fremad. ISBN 87-557-2427-2.  [Med Helle Thorning-Schmidt, Morten Bødskov, Villy Dyhr og Lars Olsen]


== Referanser ==


== Eksterne lenker ==
(en) Helle Thorning-Schmidt – kategori av bilder, video eller lyd på Commons 
(en) Helle Thorning-Schmidt – galleri av bilder, video eller lyd på Commons 
(en) Helle Thorning-Schmidt på Internet Movie Database 
(en) Helle Thorning-Schmidt hos The Movie Database 
Helle Thorning-Schmidt på Twitter 
Helle Thorning-Schmidt på Facebook 
Helle Thorning-Schmidt på Instagram 
(en) Helle Thorning-Schmidt hos Europaparlamentet 
(en) Helle Thorning-Schmidt hos The Peerage 
(da) Helle Thorning-Schmidt hos Folketinget 
«Helle Thorning-Schmidt (S)» (dansk). Folketinget. Besøkt 8. mars 2019.